19:11 дирижабль охьадеара 180 метре. Лаьтта тӀиера кема кхачаран репортаж дӀахьуш вара америкин журналист Моррисон Герберт. 19:20 дирижабль дӀанисдира, цуьнан меран тӀиера охьакхийсира дӀадоьхку машшаш. 19:25 тӀехьа агӀора, ирхнехьа йолчу стабилизаторан хьалха 4-гӀа а, 5-гӀа а газан дакъошна тӀехула, цӀе летира. 15 секундехь цӀе яьржира 20-30 метр цеппелинан мерехьа, цул тӀехьа иккхара. ЦӀе яьллачул тӀехьа ах минот яьлчи «Гинденбург» охьадуьйжира дӀатосу мачтан уллохьа.